# Hong Xiuquan

Hong Xiuquan
**Hong Xiuquan** (Chinees: 洪秀全; pinyin: Hóng Xiùquán)(Huadu (Jiaxiang: Guangdong, Huadu, Fuyuanshuicun 廣東花縣福源水村), (1 Januarie 1814 – 1 Junie 1864) was 'n Protestantse Hakka van Guangzhou en sy sentrale figuur in die Taiping-rebellie teen die Qing-dinastie. Hy het homself die "Hemelse Keiser" van Taipingtianguo, die Hemelse Koninkryk van die Groot Vrede, verklaar. Hong Xiuquan het in Huadaoqu, oos van Guangzhou, in die Chinese provinsie Guangdong gewoon.

Hy wou oorspronklik 'n staatsamptenaar word. In 1837 het Hong Xiuquan, toe nog onder die naam **Hong Renkun**, vir die derde keer aan die provinsiale-vlak eksamens in Guangzhou deelgeneem. Gedurende daardie dae het twee mans, insluitende sendeling Edwin Stevens wat as 'n Chinees vermom is, vir hom 'n boek gegee deur Liang Fa, die eerste Chinese evangelis. Hong het die boek *Good Words for the Exhortation of the Times* huis toe geneem, maar nie verder daarvan kennis geneem nie. Nadat hy die boodskap ontvang het dat hy weer misluk het, het hy in psigose gegaan en 'n aantal visioene gehad. In 1843 het Hong vir die vierde keer die eksamen gedruip. Daarna het hy die boek gelees. Hy het sy vroeëre visioene in Christelike terme kom interpreteer gebaseer op die teks van Liang Fa. Hy het die kern van Liang Fa se argument oor die noodsaaklikheid van moreel regte gedrag en die kontras tussen die uitverkorenes en die verdoemdes as die basis van die Taiping-rebellie-ideologie geneem, maar het ook oortuig geraak dat hy die Jonger Broer van Jesus Christus sou wees.

Op 1 Januarie 1852 het Hong 'n nuwe dinastie geproklameer wat hy Taiping Tianguo, die Hemelse Koninkryk van die Groot Vrede, genoem het. Hy was baie aantreklik vir die armes vanweë sy klem op gelykheid in rykdom en gelykheid van beide geslagte. ’n Leër is onder sy ondersteuners gevorm en het die stad Nanjing in 1853 ingeneem. Hierdie stad is daarna herdoop na Tianjing, Hoofstad van die Hemel.

In 1856 het die leër meer as 'n miljoen man getel, en die Qing-ryk was besig om te steier. Hong het egter meer en meer in sy groot harem onttrek, wat 'n onderlinge magstryd tussen leiers toegelaat het om sy koninkryk verder en verder te verswak.

Op 30 Julie 1864 is die lyk van Hong Xiuquan in die Paleis van die Hemelse Hoofstad in Nanjing gevind. Volgens sommige bronne het Hong Xiuquan op 1 Junie 1864 selfmoord gepleeg deur gif in te neem nadat die Imperiale magte 'n beslissende militêre voordeel verkry het en die Koninkryk verlore gegaan het. Volgens ander bronne is hy egter aan 'n siekte dood. Sy oom Hong Rengan het gesê dat sy siekte veroorsaak is deur ' die eet van manna', 'n Bybelse gebod wat Hong Xiuquan aan sy mense gegee het toe hulle honger ly. Hong Xiuquan se seun, Hong Tianguifu, het hom opgevolg. Die Taiping-rebellie is later daardie jaar deur Qing-troepe verpletter.

## Literatuur

Hy het die boeke geskryf:

* "Gedig vir die verdryf van die bose en die behoud van die goeie" 《斬邪留正詩》 (pinyin: zhanxieliuzhengshi; Standaard Kantonees: Chaam Chěh Lauw Chīng Siě)
* "Keiserlike Boek van die Hemelse Koninkryk van die Groot Vrede" 《太平詔書》 (pinyin: Taipingzhaoshu; Standaard Kantonees: T'áai P'īng Chiew Suu)
* "Middel om die wêreld te red deur herstrukturering" 《原道救世訓》 (pinyin: Yuandaojiushixun; Kantonees: Yuun Toow Kauw Saj Fan)
* "Middel om die wêreld beter te maak deur herstrukturering" 《原道醒世訓》 (pinyin: Yuandaoxingshixun; Standaard Kantonees: Yuun Toow Sing Saj Fan)
* "Middel om die wêreld wakker te maak deur herstrukturering" 《原道覺世訓》 (pinyin: Yuandaojueshixun; Standaard Kantonees: Yuun Toow Kôk Saj Fan)

### Bibliografie

* Anderson, Flavia (1959), *The Rebel Emperor*, Doubleday & Company
* Cohen, Paul A. (2003), *China Unbound: Evolving Perspectives on the Chinese Past*
* Gray, Jack (1990), *Rebellions and Revolutions: China from the 1800s to the 1980s*, Oxford University Press, ISBN 0-19-821576-2,
* Jen, Yu-Wen (1973), *The Taiping Revolutionary Movement*, Yale University Press, ISBN 9781597407434
* Kilcourse, Carl S. "Instructing the Heavenly King: Joseph Edkins's Mission to Correct the Theology of Hong Xiuquan." *Journal of Ecclesiastical History* (2020) 71#1 pp 116-134.
* Kuhn, Philip A. (1978), "The Taiping Rebellion", in Fairbank, John K., *Late Ch'ing 1800–1911, Part I.*, Cambridge, UK: Cambridge University Press
* Li, Xiaobing (2012), "Hong Xiuquan", in Li, Xiaobing, *China at War: An Encyclopedia*, Santa Barabara, CA: ABC-CLIO, pp. 165–168, ISBN 978-1-59884-415-3,  besoek op 21 May 2012
* Michael, Franz H.; Chang, Chung-li (1966), *The Taiping Rebellion: History and Documents*, **I: History**, Seattle, WA: University of Washington Publications on Asia
* Michael, Franz H. (1966), *The Taiping Rebellion: History and Documents*, **II: Documents**, Seattle, WA: University of Washington Publications on Asia
* Reilly, Thomas H. (2004), *The Taiping Heavenly Kingdom: Rebellion and the Blasphemy of Empire*, Seattle, WA: University of Washington Press, ISBN 0295984309,
* Spence, Jonathan D. (1996), *God's Chinese Son: The Taiping Heavenly Kingdom of Hong Xiuquan*, W.W. Norton, ISBN 0-393-03844-0,
* Wills, John E. (1994), "Hong Xiuquan", *Mountain of Fame: Portraits in Chinese History*, Princeton, NJ: Princeton University Press, ISBN 0691055424

|  |  |
| --- | --- |
| Hierdie artikel is in sy geheel of gedeeltelik vanuit die Nederlandse Wikipedia vertaal. |
 |